
Oferă onor. sale clientele parfumuri din cele mai renumite fabrici fran- 
ceze, ruse, germane și engleze; pudre de orez, depilatore și sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine şi portugal, etc., ape şi pomezi de quinquina parfu- 
mate, Capilarine, col-cream de la princesse și cosmetice higienice, piepţini 
fini, Odol, perii, paste pentru dinţi, thermometre pentru baie și diferite feluri 
de bureţi, glicerină, vasilină, lanolină şi tot felul de articole pentru tualete. 

Articole pentru menagin, ca : ceaiuri, cafca şi cacao În sămânță şi pulbere, 
făină lactată Nestlé, culori vegetale, arome și esențe pentru liqueruri şi li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool și sistematice maşine pentru spirt denatu- 
rat, ape minerale şi diferite săruri pentru băi, cum şi prafuri aZackerlin», 
carboral, borax, acid boric, naltalină ieftină, bicarbonat de sodiu, salol şi chi- 
nine, etc. Aniline şi culori, aparate, accesorii și gata soluţiuni, băi, pentru 
fotografie. Uleiuri şi grăsimi minerale, parafină, benzină şi vasilină ameri- 
cană, terebentine, pensule, lacuri și culori pentru pictură, vopsele, ceară și 
sârmă pentru parchete, etc. 

Diferite ierburi alese, rădăcini, scoarţe, frunze, [lori şi seminţe pentru ceaiuri 
in şi muştaruri, precum şi felurite uleiuri vegetale și animale, ca: unt de 
cocos, de in, de ricin și amigdale și curat uleiu din ficat de morun pentru 
cura de iarnă, etc. 

Malte specialităţi farmaceutice române, franceze şi germane, precum : bu- 
giie, balsamuri pentru viaţă, capsule, cataplasme, coaltare, crayoane, ciaiuri 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, 80- 
luţiuni, siropuri şi vinuri medicamentoase care, prin rolul ce îndeplinese 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi intrebuiuțate la vindecarea suferinzilor cărora s% 
le redea sănătatea, forța şi energia şi de a le fi reconstituante ale sistemulului 
nervos îndepărtându-le cu totul anemia şi slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgici, Opticei şi Dentisticei, 
ca : vată și tifoane, guthapercha și muşamale impermeabile, tuburi de cau- 
ciuc, canule, injectoare şi sistematice irimatoare pentru Moaşe şi Lehuse, pompe 
trage-lapte şi biberoane, plosci și lizheane de porțelan, specule, aţă de mătase 
gi ace, siringi, sonde, aparate inhalatoare, bandage şi cercuri herniare, cor- 
seto elastice pentru doamne şi ciorapi pentru varice, tuburi stomachale, pul- 
verisatoare şi vaporisatoare, preservative, suspensoare thermometre maximale 
cum şi alte utensile gi accesorii de sticlă, aluminiu platină, faianţă şi por- 
celan, ochelari, foarfeci şi clești, etc. 

La cerere, expediază în orice parte a Țărei, contra ramburs, prompt şi cu 
prețurile cele mai ieftine, ori şi ce fel de mărfuri din această branşă. 

Timpurile în care este cea mai mare şi cea mai mică mortalitate 
la noi în ţară. 


unt multe cauzele cari conlucrează până produc 
moartea unui om: unele pregătesc, iar altele 
dau lovitura morții. 

Intre cauzele cari pregătesc la moarte, u- 
nele sunt mai puternice, altele mai slabe; tot 
așă este și cu cauzele cari dau lovitură de moarte. 

In genere efectul loviturii de moarte atârnă de pregă- 
tirea în care cauzele pregătitoare au pus organismul omului. 

Cauzele cari pregătesc organizmul la moarte sunt: 

I) Agenţii fisici cari, prin excesul ori neajunsul lor, obosesc 
organismul și îi slăbesc funcțiunile. 

De exemplu: prea multă căldură ori prea puțină, adică 
frigul poate slăbi funcțiunile corpului. 

II) Neajunsul materialului de creștere și de reparaţiune a 
pierderilor ce organismul are, funcționând și mai ales muncind, 
cum este în hrănirea proastă, neindestulătoare și sărăcăcioasă. 

III) Otrăvirea înceată a organizmului prin substanțe ce nu 
trebue să intre în corp, cel puțin in mare cantitate: otră- 
virea prin beţie, otrăvirea prin aer stricat în camere prea 
mici, otrăvirea prin abuz de tutun, etc. 

Când asemenea cauze influențează pe un om, acel om 
se pregătește spre moarte și nu mai rămane decât una din 
cauzele cari dau lovitura de moarte, pentru ca omul să se 
bolnăvească greu și să moară. 

Cauzele cari dau lovitura de moarte sunt microbii ziși pa- 
tagoni, adică microbii născători de boale, cum sunt microbii 
pneumoniei (aprinderea bojogilor), microbii febrei tifoide, 
microbii tuberculozei, microbii anginei, microbii scarlatinei, 
etc. etc. 

Aceştia se prind bine de omul pregătit la moarte de 
către cauzele enumărate mai sus; ei se prind de acesta cu 
violență, se înmulțesc în el cu furie și otrăvurile ce ei aruncă 
în sângele acestui om slăbit, îi otrăvesc tare și sângele și or- 
ganele slăbite: omul acesta inchide ochii, moare. 

In populaţia noastră rurală se știe la ce grad este dusă 
hrănirea proastă în genere, dar mai ales în unele posturi, 
cum este acela al Paștelui, și se mai știe că în țara noa- 
stră sunt epoci cu căldură mare și cu frig mare, pe lângă 
epoci cu clima temperată, cum este toamna și primăvara. 

Apoi se mai știe că la noi avem epoci în cari în ace- 
laşi timp este și frig și se cere și postire, și pe lângă aceste 
două împrejurări cari slăbesc pe om, se mai cere și alta, 
aceea a trebuinței de muncă mare. 

Un timp în care se întâlnesc aceste 3 principale împre- 
jurări, este timpul de către finele iernei, este luna Martie în 
genere, cu vecinele sale, adică Fevruarie și Aprilie. 

Una din lunele anului în care aceste împrejurări apasă 
mai puțin pe om: căldură mai potrivită, deși muncă multă, 
și mai multe substanțe de hrană în special animală: ouă, 
lapte, poame, etc. este luna Iunie cu vecinele sale. 

Dacă cele ce scriu până aci sunt adevăruri, ar trebui ca 
statistica mortalității în țara noastră să vorbească tot în a- 
cest sens. 

D-l Dr. Kaminsky șeful biuroului statisticei din Direcţiunea 
generală a serviciului sanitar, ne dă această statistică pe 28 

ani în Buletinul direcțiunii generale a serviciului sanitar, Ia- 
nuarie 15. 1905. 

Statistica în adevăr vorbeşte fără șovăire, spuind că în 
luna Martie, este in mod constant, cea mai mare mortalitate, 
și că în luna lunie asemenea este cea mai mică mortalitate. 

Dăm aci tabloul statistic respectiv: 


= I I1 TI IV Y. VI VII 
E 1829 —187411875—1879 [1880 — 1884 | 1885—1889] 1890 — 1893] 1894 —1897] Medin a 
° LUNA (inclusiv) | (inclusiv) | (inclusiv) | G ctusiv) | @nelusiv) | (inelusiv) |1870 —1897 5g 
Ș a a a nt ep] 25 
Z B.| F.IB| FIBRI FIB| EIB] FRIB]| FBE ag 
| 1| Ianuar. . . 5.43| 4.54] 5.60! 4.89] 4.62] 3.96] 4.89] 4.38} 5.50 4.92] 5.22, 4.73] 5.19! 4.55] 9.75 
2] Februar. . [5.54] 4.78] 5.37] 4.77] 5.13|4.45] 5.12] 4.61] 5.06] 4.594 5.22] 4.75] 5.23! 4.65] 9.88 
| 3| Marte. . . [5.71[4.91|5.88/5.27[5.60 4.96] 5.68| 5.22] 5.25 | 4.8215.38 4.95] 5.57 5.02]10.59 
| 
4] Aprile.. . [4.22] 4.08] 4.70] 4.15f 4.98] 4.45] 4.92] 4.49] 4.33! 4.03] 4.55 4.28] 4.70) 4.25] 8 95 


5] Mai. . . . [3.51|3.13| 3.44 3.14f 4.31 3.93] 3.71! 3.67] 3.32] 3.07] 3.62, 3.35] 3.70, 3.40] 7.10 


| 


2.85| 3.09] 2.82] 5.91 


G| luniu . . . [2.96/ 2.56[ 2.74! 2.47] 3.60| 3.27] 3.24| 3.04| 2.87| 2.63] 3.08 
7 


Iuliu . . .[3.59/3.06] 3.29\ 2.99 4.12; 3.68] 3.62] 3.33] 3.34| 3.10| 3.48, 3.22] 3.58| 3.24] 6.82 
| 


8| August . . | 4.31| 2.85] 5.53] 3.70] 4.48; 4.06) 4.04! 3.79] 4.23] 4.02] 4.00, 3.75] 4.19, 3.87] 8.06 


| | 
9| Septembre. | 4.01| 3.58] 4.12| 3.81] 3.80) 3.40] 3.76| 3.45] 4 10! 3 90 3.19 ja 3.92 3.62] 7.54 


| 

10] Octombre . | 4.09 3 58] 4.08] 3.73] 4.30 3.76] 4.00] 3.63] 4.88] 4.09] 4.15 3.89] 4.17 3.78 195 
| 

|u Noembre . [4.38 3.91| 4.33| 3.85] 4.04| 3.66] 4.18] 3.86] 4.50| 4.17] 4 61| 4.35] 4.33 3.95 i 


a Decembre . |5.24| 4.51|5.11| 4.4113 88 3.43] 4.80| 4.361 5.07] 4.61] 4.72! 4 40] 4.77 4.27] 904 


In coloana VIII din tabelă se vede că cel mai mic nu- 
măr de morți este în lunie, că acest număr, de mică mortalitate, 
crește treptat până în August, când ajunge la maximum din 
lunele de vară; se produce apoi o uşoară scădere în Sep- 
temvrie şi Octomvrie, după care mortalitatea crește din nou 
și ajunge la maximum în Martie. 

Martie, care nu lipsește din post, totdeauna pe o peri- 
oadă de 28 ani a dat cea mai mare mortalitate. 

O singură perioadă de 5 ani dela 1890—1893 a dat cea 
mai mare mortalitate în lanuarie; dealmintrelea se ştie că nu 
este nici o regulă fâră excepție. 

Din acest tablou statistic, pe care il datorim muncii D-lui 
Dr. Kaminsky, reese că este bine să schimbăm condițiu- 

nile vieței in luna Martie : dacă postim chiar şi de unt de 
lemn, (de măsline), cum cere postul, zis cel mare, insă să 
mâncăm oleuri din țară: de nucă, de in și de floarea soa- 
relui, să mâncăm fasole, linte, mazăre, inecate in aceste 
grăsimi vegetale, cu mămăligă curată și de preferință cu 
pâne. 

Reterindu-ne la mintea oamenilor invăţaţi însă, ar trebui 
să postim numai in măsură cât puterile noastre necesare 
muncei moderne nu vor suferi. 

La cea mai mică slăbiciune să ne adresăm la hrana care 
dă cea mai mare putere: dacă nu carne de vite, dar ouă, 
pește, scoici, icre, lapte, brânză, chiar carne de pasăre. 
Acestea lipsind după masa celui ce se simte slab și poate să 
le aibă, el păcătuește inaintea lui Dumnezeu care zice: iubeș- 
te-te pe tine, poruncă în care se cuprinde: îngrijește bine 
de tine, de sănătatea și puterile tale. 

Dr. Manolescu. 


profesor de boale de ochi la universitate. 


EDEA 


LE. GAREA BOALELOR 
EN 


(9 egatul junghiului nu se isprăvește numai cu groaza ce 
LT) 


i-o face descântătoarea càl va chinui și pe el cu chi- 
nurile cânepei. Junghiul nu stă în loc, ci sare de ici 
X colo, de-aceea trebuie prins şi legat. El zice: «Bine 

2 babo, fă-mi ce ştii, numai să poți pune mâna pe mine 
B ba deci, tocmai cu aţa pe care a impletit-o şi-a descåntat-o 
leagă junghiul pe loc, căutând întâiu bine unde e şi deasupra 
lui încadă aţa — ca şi când ar prinde junghiul în nodul acela— 
şi lăsând nodul pe locul junghiuiui, duce capetele aței peste piept 
şi le înnoadă la spate. Acum junghiul e prins şi legat, să stea 
locului. De aceea tot lucrul acesta băbesc se numește legatul 
junghiului. 

Cum vezi, ţăranul crede că junghiul îl poţi ţintui într'un loc, 
legându-l cu o sfoară, ca să nu se mai mişte. Nu numai jun- 
ghiul, ci şi alte boale, cum sunt reumalismele şi durerile de 
cap, cari trec din partea dreaptă în cea stângă și de-aici în ceafă, 
şin creştet. Dar mai ales junghiul îl leagă, din pricina ce ţi-am 
spus-o, că anume el îşi schimbă foarte repede și de multe ori 
locul. Când eram copii mici ne jucam cu câte o oglindă şi ne 
trudeam să prindem «pata» de lumină ce o aruncă pe pereţi 
oglinda ţinută în [aţa soarelui. «Pata» aceea, cum ştii, se mişcă 
fulgerător de iute, dar noi credeam într'adevăr că punând palma 

pe ca vom prinde-o aşă ca să nu mai scape. Tot așă crede și 
țăranul, că poate prinde junghiul întrun nod de aţă. 

Țăranul ştie că junghiul vine ori din răceală ori din înligerea 
cuţitului. Ori îi vine dintr'una ori dintralta, el leagă junghiul, 
iar, când îi vine din cuţit mai încearcă și cu scoaterea cuţitu- 
lui. lar cu cuțitul acesta lucrul e aşă: fiindcă Românul, simte 
junghiul ca un cuţit care-l străpunge, crede că e un cuţit ne- 
văzut, trimes de vr'un vrăjmaș prin vro babă descântătoare cu 
vrajă al cărei lucru de căpetenie este înfigerea cuţitului în pă- 
mânt şi vorbele: «Eu nu înfig cuțitul în pământ ci în inima 
şi în carnea cutăruia». Ca să scape deci de cuţit «Românul în- 
toarce cuțitul, îl scoate din el, adecă desface vraja». Dar despre 
acestea îţi voiu spune mai mult când voiu veni cu rândul la 
felul cum se pot trimite boalele. Junghiul «trimis» de vrăjmaș 
il mai poţi lua și din aţa aceea cu care ai legat junghiul. Căci, 
după ce o porţi trei zile pə locul unde a legat-o baba, o iei şi 
o îngropi ori o arunci pe-o apă curgătoare, ca să i se piardă urma; 
însă dacă cste om rău, o arunci în drum, şi cine calcă pe ea 
capătă «cuţit» adecă junghiul ce iese din nodul aţei şi intră în 
om. lar dacă ai dușmănie pe vrunul şi vrei săi trimeţi lui a- 
numit junghiul, pui aţa pe lozul unde ştii că are să treacă. 

Vezi tu câte nebunii au izvorul în credinţa asta! Precum nu 
poţi legă o boală, tot așă nu poţi trimite prin cuţit ori prin 
aţă, în felul cum cred ţăranii. Şi cu toate acestea cei cc aruncă 
aţa în drum, sunt mari vinovaţi, că deși nu fec nimenti vr'un 
rău, trimiţându-i junghiuri, dar vreau să facă răul, ṣi e ca și 
când l-ar face. Răul e păcat, ori îl faci numai în închipuirea ta, 
ori întradevăr şi aeve, căci el nu se măsoară după mărimea 
pagubei celui ce l-a primit, ci după felul şi ţinta vrerii tale. 
Dacă tu vrând să omori un om, tragi cu puşca, şi-abia poate-l 
atingi, nu după zdrelirea lui ţi-se vor judeca păcatul, ci după 
voinţa ce tu ai avut-o. Așă şi cei ce aruncă aţa cu junghiurile 
în drum, căci şi el crede, și şi cei ce calcă aţa cred, că junghiu- 
rile se pot trimite. Şi dacă vr'unul sănătos capătă junghiuri și 
ştie că cutare le-a avut, bănueşte numai decât că acest cutare 
i le-a trimis. O, să fi fost cât de puţină vrajbă între ei de mai 
înainte, acum să înăsprește rău. Ştii şi tu, câtă vrăjmășie fără 
temeiu este prin sate, numai din ticăloasa de credinţă că un- 
uia i-a trimis celalalt boale și pagube, că i-a aruncat aţa, că i-a 
pus cuțitul, că i-a învelit focul, că i-a învârtit ulcica, câte şi mai 
câte prăpăstii! 

Ce ţi-am spus, a fost felul cum se leagă boala. Ca pildă cum 
se leagă Duhurile-rele, îţi dau așă numita piedică a mortului. In- 
dată ce moare omul, o babă îi leagă picioarele, pe sub fluere 
cu o sloricică, boscorodind din gură un descântec. Mortul stă legat 
aşà până îl pune în sicriu, ba chiar îl îngroapă cu ea. Dacă în- 
trebi, răspund ţăranii că asta o fac ca să nu intre strigoiul în 
mort. Răspunsul e adevărat, dar nu e limpede. Ei leagă stri- 
goiul ca să nu se poată scula şi să umble. Duhul-rău, poate să 

ia în stăpânire trupul mortului, şi, ca strigoiu, intr'aceste trei 
zile poate să facă multe rele, alergând pe câmp, pe dealuri, pe 
lunci, prin păduri, fie în chip de pricoliciu, fie în chipul mor- 
tului. Inchipuirea bolnavă a multora a văzut morţi prin păduri, 
alergând în felul strigoilor, pe când trupurile lor erau în casă 
pe laiţă între lăclii şi oameni. Deci, mortul poate să stea pe 
loc, în casă, şi totuşi ca strigoiu cu acelaş trup (sau mai bino 
în chipul aceluiaş trup) poate să bată hotarele și satele. Ca să 
nu poată tace asta, i-se leagă picioarele. Zice că odată un sătean. 
a lost întâmpinat prin pădure de un strigoiu care a sărit să-i 
sugă sângele. Săteanul a strigat pe nume strigoiul, că-l cunoştea 
şi știa că e mort de ieri, iar în urmă l-a lovit cu ciomagul peste 
picioare şi la gonit. Venind în sata spus păţania, și într'adevăr 
peste picioarele mortului do pe laiţă se vedeau vânătăi de lovi- 
tură, cari nu erau până atunci, și drept pe locul pe unde spunea 
săteanul că a lovit strigoiul din pădure. 

Minciuna asta trebuie să [ie foarte veche, pentrucă pretutindeni 
toți o spun la fel, şi să te miri că nu s'a mai întâmplat de a- 
tunci altă păţanie [ie tot așă, fie într'altlel. Se vede că e o po- 
veste veche, născocită anume ca să întărească credinţa în strigoi. 

Aşă dară, credinţa aceasta face pe ţărani să lege picioarele 
mortului. Numai că, ei nu-şi dau seamă de nepotrivirea lucruri- 
lor. Duhul-rău ar trebui să fie tot aşa de şiret, pe câte de 
puternic: dacă el poate face minunea asta să poarte trupul mort 
pe dealuri și totuşi să vezi trupul înaintea ta pe laiţă nemişcat, 
de ce n'ar puteă să rupă sfoara, ori s-o lase pe loc şi el totuși 
să fie fără ea? Ci-că n'o poate rupe, că e descântată, și că cu 
trupul te poate amăgi că e pe lăiță când întradevăr nu e, dar 
cu sfoară nu, căci e fermecată. 

Să nu-i laşi să crează asta. Țise pare, că nu e nu știu ce lucru 
mare, că ei leagă picioarele mortului, Nu e. Dar lucrurile acestea 
mititele, bucățele de umbră adunate la un loc fac întunerecul 
cel mare, precum picurii fac lacul. Din credinţa asta ies altele, 
şi dintr'acestea iarăşi altele, ca o mreajă de pescar în care stă 
prins bietul ţăran. Am cetit că în unele sate tetele cred că-şi 
poate face de dragoste cu piedica mortului: o fură şi cu ea 
leagă pe neştiute picioarele flăcăului pe care vrea să-l lege de 
ea. Se înţelege! Dacă sfoara asta poate împedica pe un strigoiu, 
cum n'ar putea să împedice pe un flăcău de-a alerga după alte 
fete. Crezi că şi acestea sunt obiceiuri nevinovate! Fetele pân- 
desc clipa cum să furepiedica mortului, ai casei însă o păzesc: 
nu e nebunie goală să vezi în casa mortului caraghioslicul a- 
cesta? Şi unii şi alţii cu ochii la piedecă, unii s'o poată şterpeli, 
ceilalți să poată prindă pe cei ce-o șterpelesc, ca să le tragă o 
bătaie, Că să pot naşte şi certuri dintr'asta, e lucru de înțeles. 
Și apoi vrăjmăşie şi certuri între flăcău şi părinţii lui și între 
aceștia şi părinţii fetei, că i-au ameţit băiatul cu vrăji, și câte 
altele. Cum se întâmplă ori şi unde îşi vâră Necuratul coada. 

Din pilda aceasta din urmă vezi și cum se poate lega dragostea.. 

Despre făcutul de dragoste am să-ţi vorbesc însă deosibit, la 
docul său, căci sunt muite şi mari de vorbit. Tot aşă se pot 
lega puterile, adecă prin vrăji şi descântec poţi trimete cuiva 
vr'o neputinţă: îi legi limba să amuţească, îi trimeţi surzenie, 
şi aşă altele. Toate se pot lega şi, bine înţeles, se pot şi des- 
legă, tot prin vrăji. 

Dar pentrucă nu se leagă cu sfoară, ci întralt chip, îţi voiu 
vorbi despre ele într'alt loc, căci aici mă ţin cu scrisul numai 
«le legatul cu sfoară (1). 

Țăranii poartă de multe ori cu ei, ca amulet, o aţă descân- 
tată, mai ales un fir roşu. Despre firul de aţă roșie iarăși nu-ți 
voiu spune aici multe, căci şi el fiind mare lucru în supers- 
tiții şi în obiceiurile noastre, vrednic este să facem pentru el 
o stare întreagă. Cu aţa aceasta ţăranul se apără de strigoi şi 
alte duhuri-rele, și le leagă unde le prinde. De multe ori poartă la 
el o bucăţică din ştreangul unui om spânzurat—să s'apropie 
numai duhul, dacă vreă să-l spânzure şi pe el! lar când n'are 
mici de unele, țăranul are cel puţin brăcinarul. 

Poate îţi vine să râzi, că ţăranul crede în puterea peste fire 
a brăcinarului. Cu usturoi la el, şi cu brăcinar—bagă de seamă, 
numai de cânepă, ca toate aţele descântate, sau, mai rar, de 
inătase, căci lâna e sfântă și pentru duhurile bune, ţăranul se 
«rede apărat de ceas-rău şi de întâlnitură. Cu usturoiul alungă, 
cu hrăcinarul prinde. Credinţa în puterea unei sfori descântate, 
pe caro e bine s'o porţi aşă ca toţi s'o vadă, e poate de când 
lumea. Chiar şi sloara [cu care se încinge călugării tot din 
credinţa asta își are născarea: să prindă cu ea duhurile-rele, pe 
Necuratul. Azi şi brâul şi betele să poartă ca podoabă și ca lucruri 
«le folos, dar temeiul lor din vechi n'a fost nici folosul nici po- 
«loaba, ci credinţa că în ele ai o putere fermecătoare, că ai cu 
«e speria duhurile-rele, că ai cu ce să le legi butuc când sar 
apropia de tine. Dar ce zic eu, din vechi! Parcă azi nui tot 
aşă. Câte nu crede fetele, că pot face cu încingătoarea lor, mai 
a'es cu betele, câte vrăji nu-şi face cu ele, de dragoste şi de 
frumuseţe, şi ca să fie cinstite de sat şi Jucate la horă. Temeiul 
e tot acelaş, numai felul e schimbat. Poate vom mai vorbi des- 
pre asta. 

Cu brăcinarul poţi prinde pe Mama-Pâdurii, pe strigoaicele 
cari vin săţi fure laptele, ba chiar și pe zâne când joacă în 
poeni. Pe zâne le prind ciobanii cari ştiu cântă cu cavalul şi 


(1) Nu poţi de altfel să Je deosebeşti tocmai hotărât pe unele de altele. 
Când copilul nu poate umblă in picioare, deşi a ajuns la vârsta când 
alţii umblă, se zice că are piedecă. Adică vr'un duh îi ține picioarele 
legate Mama deci leagă picioarele copilului cu o aţă—cu închipuita le- 
gătură a duhului—îl aduce pe pragul casei şi descântând tae cu un 
cuţit sfoara printre glezne. Asta este a deslega piedeca, deci copilul are 
să umble de-acum! 

aşă că le amăgesc să-şi vâre degetele într'o tulpină de copac, 
pe care el a crăpat-o cu toporul şi când scoate toporul, ele 
rămân cu degetele prinse. Aceasta însă e din traista basmelor, 
iar celelalte cu strigoaicele e din sacul cu minciunile. 


G. Coșbuc. 
— I ON pp 
-> ” 


Prăşirea albinelor 


Sf n vremile vechi, oamenii au avut părerile cele mai 
1i} ciudate despre chipul cum se prăsesc albinele. O po- 
Ai veste de demult spune că albinele se nase din hoi- 
AR! turilo de tauri; iar altă poveste zice că albinele năs- 
g cute din tauri sunt blânde și sârguitoare, cele ieşite 
din oaie sunt molatice şi leneşo, pe când cele năs- 
cute din leu sunt rele şi ncimblânzite. Un învăţat din ve- 
chime arată că po vremea aceea, părerea cea mai răspân- 
dită eră că albinele so prăsesc din seminţele, pe cari le cu- 
leg elo de pe flori. Mai târziu, un stupar s'a încercat să do- 
vedească că puii de albine se fac din grăunţele de polen, 
pe cari le cură acestea pe picioarele lor în stup, unde le 
însufleţesc. 

Abiă acum 170 de ani, un învăţat cercetând măruntaele 
unei mătci, găseşte în pântecele ei, de o parte şi de alta a 
maţelor, câte o pungă în care vede ouă. Prin aceasta se des- 
coperă că matea prăsește albinele. Fiecare pungă e alcătuită 
din 160—180 ţevişoare înfundate la un capăt. In acestea se 
fac ouăle, câte 12 cel puţin ce fiecare, în timpul când matca 
ouă. Toate ţevile fac dar la 4.000 de ouă în 24 ceasuri. Ouăle 
stau înşirate în ţevi, ca nişte mărgele. Aflându-se rostul mătcii 
în stup, nu s'au putut dumeri însă învăţaţi, cum devine mateca 
rodnică şi au crezut dintru'mtâiu, că prin mirosul trântorilor, 
ouăle capătă puterea să dea uaștere la albine. Mai târziu, 
alt învăţat mai găsește lângă punga cu ouă o altă pungu- 
liţă de mărimea unui bob de meiu, în care dovedește că stă 
sămânţa lăsată de trântor la împreunarea cu matca. Numă- 
rul acestor seminţe se socotesc la 25 de milioane, şi ajune 
să facă rodnică matea pentru toată viaţa. La fiecare ou, care 
îl face, matca lasă să iasă şi o sămânță, care dă oului rodni- 
cie, adică din elsă senască o albină lucrătoare. Ouăle din caii 
au să iasă trântori le pune însă în căsuţele fagurilor, fără 
să le facă rodnice. Astfel pare că matca ştie din nainte ce 
fel de ou face şi hotărăşte după voie din care are să se 
nască albină lucrătoare şi din care trântor. 

Când ouă, matca cercetează mai întâiu căsuţa, vârându-şi 
capul în ea, ca să vadă dacă poate să primească ou; apoi 
se întoarce, îşi vâră pântecele înăuntru şi pune un ou în 
fundul celulei, lipindu-l cu un capăt de el. Apoi se duce la 

altă celulă. Insoţitoarele cari întovărăşese matca în toate 
părţile, cercetează în urma ci, ca să se încredințeze dacă 
lucrarea e bine îndeplinită. Se întâmplă ca să găsească 2 
ouă într?o căsuţă. Ele mănâncă unul, şi le-ar mâncă pe toate, 
căci le plac, dacă dragostea co au pentru înmulţirea nea- 
mului, nu le-ar astâmpără pofta. 

Oul are culoare albă, bătând în albastru. El stă in celulă 
cu capătul neprins de fund, ridicat în sus. A doua zi după 
ouat, începe să se lase puţin câte puţin. în jos; iar a treia 
zi, stă drept înainte. Ouăle se clocesc de căldura care o fac 
albinele. A patra zic clocit. şi ese din el un viermişor alb şi 
fără picioare, care so încolăceşte şi se aşează în curmezişul 
celulei. Aceşti viermişori se numesc de către învăţaţi larve, 
iar sătenii noştri le zic căfei. Albinele îngrijitoare îi doicesc 
aducându-le îndată de mâncare, pe care o împart din bel- 
şug, tuturor larvelor. Acestea înoată în mâncare, cresc re- 
pede şi se întind în lungul căsuţelor. La 5 zile după ieşirea 
din ou. căţeii cresc atât, încât umplu căsuţele. Ei se îndoapă 
cu mâncare de rezervă, caresă-i hrănească mai multe zile. La 
nouă zile dela ouat, îngrijitoarele opresc hrănitul căţeilor. 
şi îi închid în căsuțe, acoperind gura acestora cu un căpă- 
cel subţire de ceară. Acum nu mai poartă altă grije de ei, 
decât accea de a le ţine căldura trebuincioasă. Pentru puii 
de lucrătoare, căpăcelile sunt foarte puţin umflate în afară 
şi se deosebesc de căpăcelile cu cari e închisă mierea, prin 
aceca că acestea sunt drepte. Larva toarce o gogoaşe foarte 
subţire, în care se închide cu totul. îşi schimbă pielea şi se 
preface în nimfă. Dela a 11 zi, nimta începe să se prefacă pu: 
ţin câte puţin, în albină. Incep să se cunoască cele trei părţi 
ale trupului: capul, pieptul şi trunchiul; se ivesc urmele pi- 
a a si ale aripelor. La 21—-22 de zile, albina e desă- 
vârşită; roade căpăcelul care o închide, şi-şi arată cei doi 
ochi RR şi corniţele cari pipăie împrejur. Ingrijitoarele îi 
ajută să iasă din căsuţă, o sprijinesc, o perie şi-i dau miere. 
Tânăra pare ameţită, e lipsită de putere şi se împleticeşte 
în mers; dar ştie dela început ce treabă are să facă. Abiă 
ieşită, se îndreaptă spre căsuţele căpăcite şi începe a bate 
din aripi ca să facă căldură, surioarelor mai mici. Abiă după 
15 zile a prins puteri îndestulătoare, ca să poată alergă 
pe câmp şi să înfrunte greutăţile culesului mierei. A opta 
zi însă, când afară e mai cald, face o plimbare împrejurul 
stupului, împreună cu alte surori de aceeaşi vârstă. Mai în- 
tâiu sboară prin faţa urdinişului, cu capul întors spre stup 
şi cu ochii cei numeroşi, privind lucrurile din prejur; apoi 
se avântă în cercuri tot mai mari şi maidepărtate de stup. 
Acesta e cel dintâiu sbor al albinei tinere; după el nu mai 
iese din stup, decât după şeapte zile, când va porni întins 
la treabă. Astfel, o albină nu poate să înceapă lucrul la 
câmp, decât peste 35 de zile, dela ouarea sa. 

Matca sufere aceleaşi prefaceri ca şi lucrătoarea, dar pre- 
facerea nimfei în matcă desăvărşită, durează numai 7 — 8 
zile, aşă că ea n'are nevoe decât de 15—16 zile, ca să crească 
deplin. Creşterea trântorilor se face însă mai încet. Căsuţa 
e căpăcită la 7—8 zile dela clocit, iar desvoltarea lor în- 
treagă, se sfârşeşte în 24 de zile. Căpăcelile cari îi închid, 
sunt foarte umflate şi eşite în afară. 

Tabloul următor arată mai desluşit, câtă vreme trebuie 
unei albine, la fiecare prefacere, până să crească deplin. 


PREFACERILE PE CARI LE SUFERA 


Matca | Lucrăt. nana 
CREȘTEREA ALBINELOR 


ZA LE 


Timpul cât cloceşte oul.. .. 3 3 3 
Timpul cât e hrănită larva .. 5 5 6 
Toarcerea gogoşii . 1 2 3 
Odihna. 2 3 4 
Prefacerea larvei în nimfă . 1 1 1 
Timpul de prefacere a nimfei, in albină. | 3 7 q 

15 |21 |24 


Mâncarea puilor e o zeamă albicioasă, acrişoară şi bună 
la gust. Albinele o pregătesc în stomacul lor, din miere, po- 
len şi apă, pe cari le mistuie mai mult sau mai puţin, după 
felul albinelor cari au să iasă din larve şi după vârsta a- 
cestora. Ea este așă de bine pregătită, în cât larvele nu 
lasă nici cea mai mică murdărie în căsuţă. 

La hrana puilor de matcă, albinele pun mai puţină apă 
şi miere, decât la hrana Imcrătoarelor şi a trântorilor, dar 
mai mult polen şi grăsime. Ea e foarte “bine amestecată, mis- 
tuită aproape în întregime, de lucrătoare şi dată din mare 
belşug, aşă ca după fiecare mâncare, să rămână un prisos. 
Tot timpul cât larva de matcă creşte, hrana e dată la fel. 
Sub înrâurivea hranei îmbelșugate şi bine pregătite, larva 
de matcă, care nu se deosebaște la început întru nimic do 
cea de lucrătoare, creşte deplin şi iese din ea o matcă dce- 
stoinică să devină rodnică. 

Pentru lucrătoare, deasemeni, hrana e bine pregătită, a- 
proape la fel cu a mătcii; dar dela a patra zi încolo, este 
schimbată. Polenul şi grăsimea sunt împuţinate, iar mierea 
e sporită. Puilor de lucrătoare, li se dă mâncare cu măsură. 
Hrana trântorilor e prea puţin pregătită şi aceasta numai 
în cele dintâiu trei zile; incolo li se dă polen cu miere ş 
apă, amestecate aproape fără să mai fi fost mistuite de în 
grijitoare. - 

N. Nicolaescu şi Gh. Stoinescu. 

DIN POVESTIRILE. LUI MGȘ-NEAGU 


Rinocerul. 


De mult, dragii moşului, nu v'am mai spus din cele 
aflate de prin lume şi de prin cărţi şi, Doamne, câte 
nu află omul citind, ascultând, văzând! 

Şi mai ales cu vederea! Parcă ochii sunt cei mai 
credincioşi servitori ai noştri. Nu zic că nu ne în- 
şală şi ei—că ţi se pare de departe că e un lucru 
şi când te apropii e altul; dar ceeace a văzut omul 
rămâne mai statornice decât ceeace a auzit. 


Astăzi din văzute am să vă povestese ceva. 

Eram în capitala împărăției Germanilor, în Ber- 
lin. Multe lucruri frumoase sunt pe acolo, şi clădiri, 
şi grădini, și câte altele, dar tare mi-a plăcut gră- 
dina cu fiare şi cu dobitoace de tot felul sau, cum 
i se zice: grădina zoologică. 

Acolo am văzut pentru întâia dată un rinocer. 

Urâtă dihanie! E mare, mai mare decât un bou 
de cei mari: trupul gros de tot, picioarele scurte, 
capul mare. 

Dar ce trup! Sunt trei bucăţi mari par'că lipite 
una de alta şi acoperite cu o piele groasă, aşă de 
groasă în cât nu-i pasă nici de leu ori de tigru 
când se repede să-l atace, nici de sabie, nici de 
glonţ. Cum suntem noi oamenii! Cu ce scârbă ne 
uităm la el; dar cu ce poftă am vrea să fim şi noi 
aşă: să nu ne pătrunză glonţul! 

Picioarele îi sunt scurte şi groase şi cu trei unghii 
mari și urite. 

Tot aşa de frumos e capul. E lungueţ, urechi 
mici, dar buza de sus lungă și mişcându-se foarte 
repede. Are însă cevă care e particular al lui: nu 
se mai găseşte alt dobitoc cu așa podoabă. Are un 
corn gros și mare pe nas. Îţi vine să râzi, când îl 
vezi ; dar de mare folos îi este acel corn, căci sfâ- 
şie cu el pe cine vrea să-l atace. Câţi lei şi tigri 
n'a spintecat uritul ăsta care-mi stă înainte! $i, 

mărturisiți vă rog, că nu e tocmai puțin lucru să 
spinteci lei și tigri. 

Rinocerul trăeşte prin ţările călduroase; e un 
animal liniștit și leneș. Se mișcă puţin şi ţine ochii 
pe jumătate închiși. 


"IDIOWY 


El mănâncă iarbă, pe care cu buzele lui de sus 
o rupe frumușel și o face mănunchiu. Câteodată 


rupe şi frunze de prin pomi. 
Priviți-l acum şi gândiți-vă câtă putere a dat 
Dumnezeu omului, care, prin iscusinţa minții lui, 

e stăpân peste toate fiarele şi dobitoacele atât de 
mari și de puternice şi le prinde, şi face din ele 
ce voește. 

Moș Neagu. 


Cutiuta dela Maica Domnului 


À ouăzeci de ani de căsătorie, adică douăzeci de 
d), ani de muncă şi de sbucium cu negustorie și 
5974 totuşi sărăcia în loc să se îndepărteze, tot 

î_ mai mult se apropiă şi puneă stăpânire și pe 
casă şi pe oameni. 

Și erau oameni buni sărmanii, buni, drepţi, mi- 
loşi, cu frica lui Dumnezeu; oameni, cum trebuie 
să fie omul, că toată lumea îi lăudă şi vorhbiă bine 
de dânşii. Şi când s'au fost căsătorit avuseseră şi 
cevă stare, "adică avuseseră chiar parale bunişoare. 

Aveau prăvălie în târg și aveau şi la ţară case, 
Și vie, şi pământ, şi livadă, şi toate cele trebuitoare. 

Și din toate câte le avuseseră pe când s'au fost 
căsătorit, acum doar umbra din ele de mai rămă- 
seseră. Tot ţineau prăvălie în târg, şi casa dela ţară, 
și viea, şi slugile, şi trăsura, și caii, şi vite; dar le ți- 
neau par'că mai mult de ochii oamenilor, pentru că 
în adevăr ele nu mai erau ale lor. 

Erau mai toate ale altora, căci acuma în locul lor 
bieţii oameni aveau numai datorii. Şi ceea cesepăreă 
că mai au acuma, stătea pe lângă dânșii numai din 
mila creditorilor. 

Şi se mirau bieţii oameni ce să fie pricina de le 
merge așă de rău. 

Bărbatul ziceă că n'are noroc la căsătorie. Fe- 
meea ziceă că ea mare noroc, pentru că de când 
a luat'o pe dânsa, de atunci au început să le meargă 
trebile rău. Şi nici unul nu învinovăţiă pe celalt, ei 
fiecare se găsiă pe el vinovat şi amândoi se plân- 
geau şi se căinau unul pe altul. 

— N'ai avut tu noroc de wai luat pe mine! 

— Ba, tu wai avut noroc că m'ailuat pe mine! 

ȘI ei se plângeau și se căinau, și copiii creșteau 


( Fi 

şi se înmulţeau şi nevoile se înmulţeau şi mai mult. 
Și creditorii începuseră să piardă răbdarea şi să 
se înrăiască. 

Bieţii oameni începuseră acum să se gândească 
Şi să-și facă o samă. 

Bărbatul se gândiă să se împuște. Femeca îşi pu- 
sese în gând să se înnece. Sicu gândul acesta de 
moarte, fără să-și spună unul altuia, amândoi se 
gândesc că înainte de orice pas, să cheme un preot 
să se grijască. 

— Uite, nevastă, cu, nu stiu cum, mă simt rău, 
tuşesc, n'am poftă de mâncare, nu pot dormi, nu 
pot lucră nimica, cine ştie ce vreă D-zeu; de acum 
m'am gândit să chem un preot să mă grijesc. 

— De, bărbate, bine faci şi cu tot așă mă gândiam 
pentru mine. 

— Cheamă deci un preot bătrân şi amândoi se 
spovedese și amândoi îi spun în deosebi necazul și 
gândul cel de moarte cel aveau. 

— Ba, zice preotul, gândul omului are şi el pă- 
catul lui, că prea aleargă adese ori fără rost și ză- 
păcește mintea. Dară noi să nu ne potrivim totdea- 
una gândului, că sunt gânduri bune dar sunt şi gân- 
duri rele. Ci mai bine când vedem că avem neca- 
zuri şi suntem turburaţi de gânduri, noi să ne ru- 
găm la Maica Domnului să ne ajute și să ne povă- 
țuiască pa calea cea bună 

Așă zice preotul și oamenii îi ascultă vorba lui 
înţeleaptă şi încep să se roage la Maica Domnului. 

Şi se roagă ei cu credinţă până când într'o noapte 
amândoi visează că li se arată Maica Domnului şi 
le zice: 

— Iată, vam adus o cutiuţă pe cari v'o las aici. 
Cutiuţa aceasta n'aveţi nevoe s'o deschideţi, căci nu 
veţi găsi în ea nimica. Dar dacă voiţi ca toate tre- 
bile să se îndrepte şi să-şi vină la rostul lor, atunci 
voi să luaţi cutiuța aceasta şi s'o purtaţi, adică s'o 
plimbaţi prin tot cuprinsul și prin toate colţurile 
gospodăriei voastre şi s'o purtaţi mereu şi cât mai 
dă, și ziua şi noaptea, fără greutate și fără obo- 
seală, 

Când se deșteaptă oamenii dimineaţa, îşi spun cu 
mirare ceea-ce au visat şi găsesc şi cutiuţa. 

— Apoi de acum să facem cum a zis Maica Dom- 
nului, zic ei şi încep să plimble cutiuţa. 

Umblând însă ei cu cutiuţa ce să vadă? Intr'un 
loc nişte marfă îndosită, în alt loc niște lucruri stri- 
cate. Peste gard lemne aruncate. La o pimniţă uşele 
deschise. La masa slugilor în loc de cinci guri găsesc 
cinci-spre-zece. La vremea sculării dimineaţa, în loc 
de cinci nu se sculă nici unul. Unde trebue să fie 
cinevă nu e nimeni. Unde trebue să se cheltuească 
un ban se cheltuesc cinci-zeci şi o sută, şi altele, și 
altele. 

De aci se înţelege: dă afară pe unii, adă alţii, dă 
afară și pe aceia, dă afară pe toţi, pune alţii noi; 
strânge, încue, păzeşte, ţine socoteală, bagă sama, 
ca la gospodărie. 

Pune, schimbă, fă, drege; dară bagă de seamă că 
parcă treburile încep să meargă mai bine: parale 
parcă intră mai multe iar cheltueli se fac mai puţine. 

-— Cutiuţa, bărbate! 

— Cutiuţa, nevastă! 

Şi poartă cutiuţa mereu. 

Int'un an de zile scapă de mulţime de datorii. In 
câţivă ani scapă de toate. 

După ce ajung ei bine şi încep a mărită şi în- 
sură, într'o zi întreabă pe preotul cel bătrân care 
le dăduse povaţa să se roage la Maica Domnului: 

— Ta ascultă, taică părinte, oare ce dar o fi având 
cutiuţa asta? 

— Are ceva în ea? 

— N'are nimica. 

— Atunci, dragii mei, după câte îmi spuneţi şi 
după cât mă pricep şi eu, cutiuța aceasta v'a dat-o 
Maica Domnului ca să vă aducă aminte de vorba 
veche: 

Lupul cu slugi nu face gåt gros, 
sau: 
Ochiul stăpânului îngraşe calul. 
Și așă a fost. 
Th. D. Sperantia, 

Protejarea paserilor 


Paserile sunt folositoare pomicultorului ca şi plugarului. 
Ele sunt tovarăşul cel mai harnic, al omului pentru stârpi- 
vea insectelor vătămătoare. De aceea în ţările unde sunt 
întinse culturi de pomi roditori, legume, etc. s'a priceput 
acest adevăr şi nu numai că s'au luat măsuri pentru 
înmulţirea lor, dar sunt şi îngrijite şi apărate așşă: în Re- 
gatul Wiirttemberg, unde pomicultura a ajuns să întreacă 
toate Statele Europei, protejarea paserilor este regulamen- 
tată prin lege. Piţigoii, sticleţii, botgroşii, mierlele, sturzii, 
ciocănitoarele şi altele, sunt considerate toate ca paseri folosi- 
toare pentru pomii roditori. In multe localităţi din ţara noastră 
mergi ore întregi fără să întâlneşti vro pădure, crâng, sau 
grădină cu pomi roditori, deci acele păsărele fiind lipsite de 
adăpost, şi ne având unde îşi face cuiburile, sunt silite să 
părăsească acele localităţi pustii. 


'Sticlete. 


Impuţinarea păsărelelor mai vine şi din cauza răului obiceiu 
ce au păsărarii nemiloşi, cari şi-ar puteă câştigă pâinea şi în 
alt mod, decât de-a trage în curso, cu zecile de mii, aceste fiinţe 
nevinovate, cari numai folositoare pot fi grădinarilor şi a- 
gricultorilor. Cine poate să vază mai bine insectele şi larvele 
decât aceste păsărele? Oricâtă silință am depune, tot nu 
putem ucide toţi gândăceii şi vermuşorii, pe când paserile 
zbor din cracă în cracă, le găsesc şi le mănâncă. In timpul 
înfloritului pomilor şi mai târziu, însectele vatămă floarea şi 
fructul, pătrunzând în el, şi iată că la recoltă ne pomenim 
cu un fruct mic de tot. Un ţăran de rând din Wiirttem- 
berg mi-a zis: «Inainte cu 30 ani eră obiceiul pe la noi, ca 
să se poarte pene şi pasări împăiatela pălărie, acest obiceiu a 
tras după sineomorârea multor paseri; pe atunci n'aveam multe 
mere. In timpii din urmă, noi le-am înmulţit, protejând viaţa 
lor, ceea ce a făcut să avem şi multe mere». 

Intr'adevăr, cine a văzut Wurttembergul în timpul recol- 
tei pomilor roditori, acela numai ar ridică glasul cu putere 
în contra acelora, cari prind paserile spre a le ţine închise 

în colivii, sau a le omori, spre a se folosi de penele lor. In 
Regatul Württemberg, Baden, Bavaria etc. legea pedepseşte 
cu 10 mărci, orice persoană care, afară de canari, ar aveă 
închisă în colivie vr'un alt soiu de paseri de câmp sau pă- 
dure. Cevă mai mult, sunt chiar societăţi de protejarea acestor 
fiinţe, ai căror membrii dau în judecată orice persoană care 
ar face vrun rău paserilor. Ca un act de mulțumire pentru 
aceste paseri, fiecare proprietar de pomi roditori, seamănă pe 
lângă garduri, floarea soarelui, ca în timpul ernei paserile 
să poată găsi ușor cevă de ale mâncării. 


Piţigoiu. 

Pe alocurea, pe zăpada. îngheţată, se împrăştie floare de 
fân, pleavă, zoană, seminţe de mac, in, cânepă. etc. In fie- 
care grădină se văd câte 2—3 prăjini înalte, în vârful cărora 
se află o cutie de lemn, având la o parte jos şi spre sud 
o mică gaură de intrare a paserilor spre adăpost. Cutiile 
se fac din scoarță sau coajă de arbori, ca fiind mai eftină. 


ES 


A 


Rândunică. 


Pe la gări se văd atârnate cutii în cari călătorii miloşi a- 
runcă câte un ban, cu care se cumpără hrană pentru păse- 
rele. Rândunelelor li-se păstrează cuibul neatins până la 
reîntoarcerea lor primăvara. Să protejăm deci paserile, căci 
ele sunt în folosul grădinarului și plugarului. 


Livius Velovan. 
TI P=— 

Ingrijirile ce trebuiesc date epelor borțoase în timpul nașterii, 
precum şi mânjilor după naștere, până la vârsta punerii lor la muncă, 


(Urmare). 
fe i 
A n cele d'intâi 15 zile după fătare, mânzul nu poate să 
N trăiască despărțit de eapă, trebuie lăsat cu mama sa 
*4Z: pentru a suge atunci când îi vine poftă; pe de altă 
Ş parte, eapa fără el, se arată neliniştită şi nu mănâncă. 
1 Trecute rele 15 zile, capa se poate da din nou la 
armăsar. După aceste două săptămâni, dela naştere, eapa 
atât pentru binele ei, cât şi din punctul de vedere econo- 
mic, se va pune la serviciu, muncind la început, numai 2—3 
ceasuri pe zi, la o muncă uşoară şi cu mânzul după ea. 

Mai târziu, după o lună, două, se poate despărţi mânzul, 
în timpul serviciului, ferindu | însă de a-l lăsa să sugă când 
eapa este înăduşită, prea obosită, înfierbântată. Prin aceasta 
mânzul începe a se obişnui singur, a petreceo parte din 
vreme departe de mama sa, şi a nu mai suge în ori ce timp 
al zilei, după voia lui. Este bine însă şi folositor pentru 
mânz, de a i-se hotări mâncările în aşă chip în cât în fie- 
caro zi să le ia la acelaş ceas. Așă, de pildă, se va urmă 
cam astfel: mânzul se va lăsă cu eapa dimineaţa, până ce 
soarele so ridică ca de o prăjină, după care timp capa se 
va pune la muncă până la prânz, când se va lăsă cu mân- 
zul înpreună cel puţin 2 ceasuri. După namiezi, trecute cele 
două ceasuri, eapa se va întrebuinţă la o slujbă, până către 
sub seară, după care timp va rămânea împreună cu mân- 
zul toată noaptea, până a doua zi. 

In privinţa hrănirii epei, po timpul când ea lăptează, 
trebuie să spunem că cea mai naturală hrană a ei, este 
iarba. Când timpul este prielnic, nu este frig, vânt sau 
ploaie, eapa poate fi dată cu mânzul la păşune în a doua 
săptămână chiar după fătare Iarba îi prieşte de minune, 
îi înlesneşte producerea laptelui; pe lângă iarbă, mai ales 
când este întrebuințată la muncă, se va da epei şi câte un 
mertie de tărâţe sau de grăunţe, dimineaţa şi seara, şi fân 
de bună calitate. 

Mânzul nu va fi nici odată uitat, atunci când nu este la 
păşune, lângă măsa. I se va da câte o mână de grăunţe, 
precum şi o pală de bun fân. El, în lipsa epei, începe a se 
înfruptă din grăunţe, a prinde firişoare de fân, luând din 
ele din ce în ce mai mult, pe măsură ce crește, până ce în 
sfârşit se obişnueşte cu asemenea mâncări. 

Trebuie însă ştiut, că ori ce mânz, pentru ca să se des- 
volte, să se facă mare şi frumos, vrednic de muncă, este ne- 
apărat necesitate, ca pe lângă o bună hrană, să nu se crească 
închis numai în grajd, ci să se scoată zilnic, când timpul 

este bun, la aer curat, pe livezi, la păşiune, unde el să se 
poată în libortate mişcă, alergă, zburdă. 

Cu cât mânzul se dedă cu hrana cu iarbă, grăunţe, fân, 
cu atâta el începe a rări sugerile, apropiindu-so astfel de 
înţărcat 

Imţăreatul se face cu chibzuinţă, tăindui-se suptul cu în- 
cetul, treptat, potrivit cu obişnuinţa lui cu hrană. 

După unii, mânzul ar urmă să nu sugă mai mult de cinci 
luni şi jumătate, adică atâta timp cât este jumătatea timpu- 
lui ce a stat în pântecele epei, care am zis că este de 11 luni. 

A se lăsă să sugă numai cinci luni jumătate, este o gre- 
şală, căci la acea etate el nu are toţi dinţii pentru a se 
puteă hrăni în mod satisfăcător numai cu alte alimente în 
afară de lapte. 

Vârsta cea mai nemerită pentru înțăreat mânzul este după 
ce el a înplinit 6 luni, sau mai bine întro a 6-a şi a 9-a lună. 

Cu trei patru săptămâni înainte de data hotărâit pentru 
înţăreat, so va începe a se rări sugerile, ne lăsându-se 
a suge în săptămâna înţăreatului, decât o singură dată po 
zi, avându-se în acelaş timp, bine înţeles, grijje, ca potrivit 
cu rărirea sugerilor să i-se mărească în schimb porţia de 
grăunţe, do fân şi de iarbă. 

Naşterea mânjilor are loc de regulă primăvara prin Mar- 
tie, Aprilie şi Maiu; înţărcarea lor se petrece deci în toamnă 
sau către începutul iornei, do unde urmează că ei intră în 
cea d'intâiu icarnă, a vieţei lor, îndată după înţăreat. 

Ingrijirile ce trebuiesc a li-se da în acest sezon nu esto 
bive de a nu se lua în seamă. Aşă, grajdiul în care se vor 
ţine va fi curat şi încăpător cu pardoseala aproape dreaptă, 
prevăzută cu un bun aşternut de pac. Alături de grajdiu şi în 
comunicare cu el se va destină o curte, un mie obor, în 
caro li se vor da drumul o parte din zi, când vremea este 
frumoasă, pentru a so mişcă în libertate. 

Ca alimentaţiune, pe lângă fân, şi în special fânul obiş- 
nuit de livezi naturale, vor primi şi grăunțe, în deosebi 
ovăz. Cantitatea ce li se va da se va căulă a fi po cât so 
poate do indestulătoare, cu ovăzul putând merge până la 2 Kilo- 
grame pe zi, ştiindu-se că dela felul hrănirii, lu această e- 
tate, atârnă mult viitoarea lor desvoltare şi putere. 

Trecută icarna, în primăvară se vor trimete la păşiune, 
căulându-se a se lăsă să pască liberi, nu la pripon, înpilaţi 
sau înpicdiecaţi. 

Caii în genere au înclinarea firească de a sc strânge în gru- 
puri când ei sunt de capul lor, lăsaţi în voia lor. Mânjii de 
asemenea când sunt mai mulţi po aceiaşi livede, caută şi 
ei de a se uni după vârstă, sex şi chiar puterea lor, în 
grupuri. Zic gi după puterea lor, căci întru câtva am avut 
prilejul singur să observ acest lucru. Intro crescătorie də 
cai, la o fermă, ce aparţinea unei autorităţi, se întâmplă 

ca eapa unei mânze, la patru zile după fătare, să şi rupă 
un picior de dindărăt, din care pricină, nefiind nici o spe- 
ranță de lecuire, se ucide. Mânza, căreia îi dăduse numele 
de Bahana, rămase în vârstă numai de 4 zile, cra condamnată 
deci a peri, când îngrijitorul, şef al fermei, un om priceput 
şi harnic, nu se îndură de a lăsa să fie omorâtă, oferindu-se 
el de a încercă să o crească cu lapte de vacă. Cu chiu cu 
vai a nutrit-o el cu lapte de vacă şi iarbă toată vara, cău- 
tând a o obişnui în acelaş timp, mai de cu vreme, la hrana 
cu fân şi ovăz, pentru ca astfel la intrarea în iearnă să 
se poată nutri cu ele şi astfel să îndure asprimea sezonului. 
Slăbuşoară, pipernicită, a trecut în fine iearna, ajungând în 
primăvară. In acest anotimp împreună cu cei lalţi mânji, de 
acecaşi etate ca şi ea, între care so găseă încă o mânzoacă, 
care nu ştiu din ce cauză rămăsese cam îndărăt, cu crește- 
rea, cu dezvoltarea ci, era mai plăpândă, mai fără putere. 
Ei bine, din cea dintâiu zi, a cşirilor pe livede, Bahana nu 
şi-a găsit alt tovarăş la păscut decât pe zisa mânzoacă. 
Amândouă, deoparte, pe lângă ceilalţi mânji, au păscut îm- 
preună, nedeslipite, ca două surori, până în toamnă. Când 
una din ele întâmplător se rătăceă printre ceilalţi mânji, 
numai decât cealaltă începeă a necheză, a o căuta, a se 
căută una pe alta. 

In a doua toamnă a vieţei, mânzul născându-se primăvara, 
înplineşte 1 an şi jumătate. Intrând în iearnă, îngrijirile ce 
urmează a i-se da la acea ctate, constă în hrană îndestulă- 
toare, din care să nu lipsească grăunţele, adăpostindu-l în 
locuinţă curată şi încăpătoare, 

Pe lângă ţeselatul regulat, i-se va pieptănă moţul şi coama, 
nepierzându-se din vedere de a-l învăţa blând, mângâindu-l 
şi vorbindu-i pe nume cu dulceaţă, fără răcnete şi zbierăte; 
zilnic, pe rând, ise va ridică fiecare picior, în scop de a-l 
obişnui aşezat şi liniştit la poteovit. 

Trecută şi această iearnă, îndată ce se va intră în primă- 
vară, se va castră aceia cari sunt de sex bărbătesc, oprin- 
du-se întregi, armăsari, numai acei cari se arăt mai desvoltaţi, 
bine făcuţi, şi fără nici un fel de cusur, ibă sau meteacnă, 
destinându-se pentru prăsilă. 

Este bine, ca jugănirea să se facă la această etate, adică 
între 2—3 ani şi nu mai târziu, pentrucă la această vârstă 
castrarea se face mai cu înlesnire şi fără pericol pentru 
animalul castrat. 

Mai mult, mânzul castrat de tânăr, creşte mai bine, se 
arată mai frumos când devine matur, decât acela care a 
suferit această operaţiune la o cetate mai înaintată. 

Tot în acest timp, când a înplinit doi ani, lise vor regulă 
unghiile, scurtându-se şi aranjându-le mărginile, fără a se 
legă de talpă. 

Porniţi pe doi ani, cârlanilor le convine încă destul de 

bine păşunatul, la care dacă se va mai adăogă cât de puţin 
ovăz, dândulise seara şi dimineaţa, le vor folosi foarte mult. 
[n a treia iearnă îngrijirile ce necesit, nu se deosibesca- 
proape întru nimic de acelea pe cari le-am pomenit că 
trebuiesc a li-se da în cea de a doua. 
Scursă şi aceasta a treia iearnă, cârlanii fac trei ani, etate 
la caro urmează a se începe să se întrebuinţeze la muncă. 
Dar despre aceasta rămânea ne ocupă Duminica viitoare. 
Irimia Popescu. 


Medie Veterinar 
——_ 30 de 


Mătasea artificială 


dDioţi acei cari au vizitat fabrica de mătase 
artificială dela Stetin din Germania, au ră- 
mas mulţumiţi. Prin ea femeea săracă ca şi 
cea bogată, poate să poarte haine de mătase, 
atât numai că cea bogată va purtă o haină făcută 
dintr'o stofă de mătase curată, pe când cealaltă 
dintr'o stofă de mătase artificială. 

E întrebarea, daca mătasea artificială se va pu- 
teă produce în aceleași condițiuni ușoare, după cum 
se produce mătasea naturală, și prin mijloace mai 
eftine ? 

După mai multe cercetări s'a putut constată că 
două sute de lucrători pot să producă pe zi până 
la 500 kilogr. de mătase artificială, iar cheltuielile 
acestei fabricaţiuni sunt așa de reduse, în cât nu 
trec peste 1.500 de lei, aşa că kilogramul de mă- 
tase artificială ar veni la 2 lei şi 87 bani, pe când kilo- 
gramul de mătase adevărată se vinde cu 30 lei. 

Materia primă care se întrebuinţează la fabrica- 
rea mătăsii artificiale este celuloza, care se între- 
buinţează şi la fabricarea hârtiei, şi care în vorba 
comună se numeşte pastă de hârtie Această pastă 
de hârtie printr'o amestecătură ghibace cu sodă caus- 
tică, să preface întrun alcali-celuloză, care să di- 
solvă în sullură de carbon. Din această lucrare se 
capătă un produs numit de chimiști «celuloză se- 
zanthati de sodium: sau pe româneşte «celuloză vås- 
coasă» care este inima mătasei artificiale. Pentru a 

curăţi această mătase vâscoasă,- trebuie multă apă 
curată, care nu poate fi scumpă, decât atunci când 
astfel de fabrici ar fi înfiinţate în deşertul Saharei. 

Care sunt pregătirile, ce suferă mătasea artifi- 
cială înainte de a o pune la stropirea cu apă, de 
unde ea iese în stare de firişoare aproape micros- 
copice? 
Firul de celuloză curat, după ce a fost stors şi 
închis în turbină, trece în diferite băi, de felurite 
composiţiuni, după ce a fost tratat cu acid sulfuric 
şi clorhidric. Mătasea artificială nu se face moale 
în apă şi nu îşi pierde din forţa sa, din contră ca 
capătă înfăţişarea cea mai frumoasă a mătăsii de 
China. Mătasea artificială este cevà mai grea, este 
mai eftină, are toată înfăţişarea şi calităţile mătă- 
sei naturale, şi credem că cu timpul se va puteă răs- 
pândi în toată lumea, fiindcă cele 4 produse de care 
fabricantul are trebuinţă, şi le poate procură ușor, 
fiindcă se găsesc din belşug. 

VS. Moga. 
i aer DD 0 DPI 


Răstoiul Ruso- japonez. 


Cea mai grozavă luptă a fost la Aa:/on/ai în ziua de 29 lanu- 
arie trecut, unde luară parte:100.000 soldaţi. Pierderile Rușilor 
au fost de aproape 4.000 oameni, pe când Japonezii pierdură nu- 
mai 200 oameni. Precum a raportat mareșalul Oyama în 
luptele dela 26 — 29 Ianuarie, Rușii au pierdut 10.000 
soldaţi, căci aproape 4 regimente de infanterie fură nimi- 
cite. Pierderile Japonezilor încă se ridică la cifra de 4.000 
soldați. Generalul Grippenberg, comandantul armatei a doua 
rusești, pe timpul luptelor din 26—29 Ianuarie, sa retras, 
dând comanda generalului Mylow. Astfel deşi Rușii au fost 
in mare număr,itotuși Japonezii i-au învins. Luptele s'au ți- 
nut cu deosebire noaptea. La 1 Fevruarie, sa dat iarăși 
o crâncenă luptă la Tșantanhenan. Rușii fură și aci bătuți, 
Japonezii ocupară acest sat. Perderile Rușilor aci au fost de 
100 de soldați. Se vorbește de un armistițiu, căci gerul a- 
colo este foarte mare, aproape 35*R. 

Reporter. 

Hrana săinilor. 


Găina se hrăneşte cu carne, insecte, grăunţe și ierburi. Gră- 
unţele de ovăz și acelea de hrișcă au însușirea să fie ațâţătoare 
sau îmbolditoare ; astlel acestea le plac cu deosebire soiurilor 
cărora voim să le îmboldim ouatul. 

Cât de bună ouătoare să fie găina, ouatul se domoleşte în 
timpul iernei; atunci crescătorii de pasări cu pricepere le hră- 
nesc întrun mod deosebit. Trebuie dat găinilor dela Noemvrie 
şi până la Fevruarie băuturi calde: zeama și boabele fierte ale 
năutului, precum şi zeama din fierberea urzicilor. Foile şi lu- 
jerele urzicilor fierte se amestecă cu făină de porumb în hrana 
păsărilor. Aceste amestecături, după cum ziserăm, se pregătesc 
când sunt calde, şi se dau găinilor când se mai răcesc puţin. 
De câtva timp s'a ajuns la folosirea unor prafuri, cari îmbol- 
desc ouatul chiar la cele mai răzvrătitoare păsări. lată-le : 


Sare de bucătărie . . , . . 250 grame. 


Cărbune de lemn . .. . . 170 » 
Cărbune de pământ . . . . 190 » 
Cărămidă pisati. .. .. . BO » 


Prefaceţi-le în prat şi amestecaţitoate la un loc, apoi din ace- 
ste prafuri se amestecă în făina de porumb și cu puţină apă 
caldă se face o pastă foarte plăcută găinelor, 

Pentru căpătarea celor mai bune rezultate, din punctul de 
vedere al ouatului, nimic nu poate fi mai potrivit decât hrana 
şi o mulţime de lucruri pe cari găina le strânge dealungul pribe- 
girilor sale ; mulțimea melcişorilor de prin iarbă, viermuşilor 
şi tutulor felurilor de insecto ce ea adună în timpul unei zile, 
este foarte mare, potrivit cu greutatea găinii. 

Toată filosofia, pentru ca să avem bune ouătoare, stă dar în 
meşteșugul de a le dă hrană întăritoare. 

Pentru ocrotirea ouatului ne putem sluji şi de amestecul 
următor ; 


Miere curată , ; ps e . «+ . 600 grame. 
Făină de hrişcă. . . . . . .300 » 
Cenuşă cernulă, de lemn. . . 100 » 


„Această «miere de ouat» se dă în mici cantităţi numai la 
intâia mâncare. 

Asemenea singele de pe la măcelari întocmeşte o hrană 
minunată şi costă mai nimic; trebuie însă să-l întrebuințăm 
fiert. Ca să îl pregătim, il vărsăm într'o căldare cu apă fiartă; 
după o jumătate de ceas de fierberu el sc întăreşte, apoi îl me 
stecăm cu făină, adăogându-i tărâţe, şi-l frământăm puţin, ast-fe} 
pregătit îl dăm oăinilor să mănânce. 

Un bătrân. 
——_ = 


SULTANUL ȘI SCAMATORUL 


Vestitul scamator Bellachini, în călătoria sa, a ajuns la Ma- 
rceo. A dat aici câteva representaţii. Il lăudă lumea mult, pentru 
felul cum ştiea să-i înzele privirea, să-i minţă ochii. A auzit des- 
pre comediile lui şi Sultanul, şi 'l-apoltit la palat să se producă 
si acolo. S'a dus. Sultanului "ia plăcut tare de «minunile» ce le 
lăcea. Bellachini se hotărî să și închee producţiunile cu un lu- 
cru din cele mai minunate. Aduse drept aceea doi porumbei vii, 
unul alb şi unul negru. Tăie gitul la amândoi porumbeii, 
înaintea ochilor Sultanului. Când porun beii zăceau morţi cu, 
capurile depărtate de trupuri, panglicarul luă în mână cele două 
pasări şi puse capul cel alb la porumbelul cel negru, îl lipi, şi sulla 
asupra lui; apoi capul cel negru la porumbelul cel alb, tot așa. 
Acoperi porumbeii cu o nălramă, și când luă nălrama de pe ei, 
porumbeii zburară voioşi care încotro, cu capurile schimbate, 
dar ca şi cum nu lisar [i întâmplat nimic. 

Sultanului minunea asta îi plăcu foarte mult. Işi aduse drept 
aceea doi sclavi, şi spuse lui Bellachini, că să facă acum ace- 
laşi lucru cu sclavii lui ăștia, să le schimbe capurile! Comediaşul 
fireşto s'a sperieat grozav de cererea puternicului domnitor. Ce si 
facă? Să o respingă, nu. puteă, căci se temea, că Sultanul, văzând 
că nu poate, aşa ceva, îl poale înpinge pe el în primejdia tăie- 
rii capului! li fulger insă prin minte o idee. Şi iu mântuit prin 
ea. fise, că el ar faco bucuros şi lucrul-acesta, dar maşinile i's 
pregătite numai pentru porumbei şi ca să le preschimbe, să so 
potrivească şi la oameni, iar trebui timp de două săptămâni. 

— Nu-i nimic, zise Sultanul. Aştept două săptămâni! Şi până 
atunci d-ta vei [i oaspele palatului meu. 

Bellanchini mulţumi din inimă de bună voinţă, ba se mulţumi 

şi de prețioasele daruri ce era să capete (de mai aşteaptă după 
ele), şi se scăpă zicând, că are ceva «le cumpărat În oraş. 

Sultanul îi dete voie să meargă să şi cumpere ce-i lipseşte. lar el 
cum se văzu la larg, o şterse pe ici încolo! Peste două zile nici 
urma lui nu mai era pacolo, iar cei doi sclavi au rămas cu ca- 
purile la locurile lor! 


Din lume. 
De pe Domeniile Coroanei. 


Ziua de 24 Ianuarie, aniversarea Unirei Principatelor, s'a ser- 
bat anul acesta cu deosibită solemnitate pe Domeniul Coroanei 
Cocioc din jud. Ilfov. 

Incă de dimineaţă, şcoala şi primăria ca şi toate clădirile 
Domeniului Coroansi au fost împodobite cu tricolorul naţional. 
Inainte de prânz s'a oficiat un Te-deum la biserica din Brătulești. 
la care auluat parte elevii în frunte cu învățătorii, autoritatea co- 
munală, personalul Domeniului Coroaneişi mulţi locuitori fruntași. 

La 8 ore seara s'a dat la şcoală o mare serbare. Sălile erau 
atât de pline, încât mulţi din sătenii cari veniseră mai târziu 
au trebuit să se înapoieze, ne mai găsind loc. Serbarea a în- 
ceput cu Hora Uhirei, jucată de 4 băeţi şi 4 fete în costume na- 
tionale, care a trebuit repetată de mai multe ori, după cererea 
publicului. Apoi d-l Al Timotescu, dirigintele școalei, a arătat 
în puţine cuvinte însemnătatea Unirei, precum şi progresele 
făcute de atunci în toate privinţele, subt înţeleapta privighe- 
re a M. S. Regelui. După sfârșirea aplauzelor, cu care a fost 
primită această rostire, și în deosebi partea din urmă, despre 
M. S. Regele, s'a jucat mai multe piese de teatru, cari au izbutit 
toarte bine. 

La urmă de tot s'a încins de toţi cei de faţă o horă mare, 
care s'a jucat în amândouă sălile, și cu o insufleţire ca acum 
46 ani. 


XX 


Cât trăiese animalele? — Animalele domestice trăiesc de regulă 
mai mult decât neamurile lor cele sălbatice. Cânele poate trăi 20 
ani. Porcii pot trăi până la 40 de ani. Vârsta mijiociea calului 
e de 26—27 ani, deşi avem pilde de cai cari au trăit chiar 62 
de ani. Caii de tramvai rar irec peste 12—13 ani. Iepurele de 
casă trăieşte 7 ani, iepurele de câmp 8ani, de cumva nu la cul- 
cat un glonţ, ori nu la prins vre-o fiară. Veveriţa, pe lângă 
toată grija cu care se apără, moare în anul al 7-lea. Câmila cea 
blândă, trăieşte până la 100 ani; ursul cam 20 ani, leul o duce 
până la 70 ani, elefantul, deşi nu e regele, dar:e patriarcul ani- 
malelor, el ajunge până la 400 ani. Pielea'cea groasă nu asigură 
totdeauna şi o viaţă lungă. linocerul de pildă, de acărui piele 
se turtește glonţul de puşcă, moare de regulă în anul al 22-lca 


— De te latră vrun câne, astupă-i gura cu pâne. 

Tolstoi despre moarte. — lată ce scrie între altele neîntrecutul 
scriitor rus Tolstoi, despre moarte: «Moartea este schimbarea 
cunoștinței de a mă puteă cunoaște pe mine însumi. Și astfel 
frica de moarte e o grozavă credinţă deşartă. Moartea e o întâm- 
plare îmbucurătoare, care termină orice viaţă. Suferinţa de a- 
ceea s'a dat, ca să oprească pe oameni dela moarte; de altcum cel 
ce poate înţelege viaţa şi moartea, o doreşte pe cea din urmă. 
Alttel însă nu se poate ajunge la moarte decât prin suferință». 
Intr'alt loc se exprimă astlel: «Moartea e nimicirea acelor or- 
gane, cu ajutorul cărora observ lumea. Spargerea unei sticle, 
prin care priveam până acuma lumea şi'nlocuirea ei cu altceva. 
Moartea e trecerea dintr'o cunoştinţă într'alta, dintr'o imagina- 
ţiune (închipuire) într'alta. De pe o scenă trece omul pe alta. 
In momentul acestei treceri e lămurit, că ceeace ţinem de real 
(eczistent) nu este de cât o nălucire. In acest moment se poate 
vedeă realitatea originală (primordială). De aceea e de însemnătate 
şi interesant momentul morţei». 


Informaţiuni 


D-nii George I. Lahovary, Preşedintele Curţii de Conturi şi 
Ion N. Lahovary, Ministrul Domeniilor, au donat Comunei Bu- 
deşti, jud. Argeş, pentru a se clădi o şcoală și a servi ca loc de 
cultură elevilor, un teren de 2 pogoane de pe proprietatea d-lor 
din acea Comună. 

Mnlţămită stăruinţii domniilor-lor, școala s'a şi ridicat cu 
fonduri adunate de săteni, cât şi cu ajutorul dat atât în bani 
cât şi în material de către d-nii Lahovari. 

Piatra fundamentală s'a pus cu mare solemnitate în faţa în- 
tregului sat, în luna August 1904. 


Impotriva răgușelei se întrebuinţează apa rece. Bolnavul bea 
încet un pahar de apă curată şi rece. In timpul zilei, mai bea 
încetişor un pahar cu apă rece. Seara, înainte de culcare, bol- 
navul moaie o cârpă în apă rece, o stoarce și îşi înlășoară gå- 
tul şi pe deasupra pune o cârpă uscată. Bolnavul apoisă culcă 
în pat şi se acoperă bine. Urmând mai multe zile aşa, răgușala 
îi trece. 


LICITAŢIUNI. 

— In ziua de 10 Februarie 1905, ora 10:/, se va ţine licitaţie la Eforia 
Spitalelor civile din București, pentru arendarea moşiei Ciof' ângeni- 
Poenari din jud. Argeş, pe period de 10 sau 15 ani, cu începere dela 
23 Aprilie 1905. 


Spire a lua parte la licitaţie se cere garanţie provizorie lei 4.000. 


— In ziua de 23 Februarie 1905, ora 10'/, a. m., pentru arendarea moşiei 
Ciura, din jud. Buzău, pe period de 10 sau 15 ani, cu începere dela 23 
Aprilie 1906. 


Spre a lua parte la licitaţie se cere garanţie provizorie lei 1.500. 

Mu Lita ma ini 


I. Pârvulescu, aduce mulţumiri d-lui Dimitrie A. Mavridi, arendaş, că: 
în timpul de faţă, plin de jale și sarăcie, a binevoita îmbrăcă 24 elevi 
şi eleve şi la 20 femei văduve, absolut sărace, să le dăruiască câte un 
hectolitru făină în ajunul sărbătorilor nașterei,la Comunele Buciumeni 
şi Poeana din jud. Tecuciu. 


= 
Li * 


Pentru funcţionarea teatrului sătesc la școala din comuna Moșna, jud. 
Fâlciu, lipsia cortina. 

D-l C. Bondescu, institutor din Huşi, cu multă bună voinţă, a dăruit o 
prea frumoasă cortină, în mijlocul căreia e zugrăvită «Coroana Regalâ» 
cu inscripţia Trăiască România», iar pe delături alte decoruri şi in- 
scripţiuni potrivite scopului 

Invăţătorii I. Demetriu şi C. Hangan, recunăscători, în numele șeoa- 
lei și al sătenilor, îi aduc mulţumiri. 


Contra căpușelor la oi. — Cu distrugerea căpușelor, cari 
sunt atât de vătămătoare oilor, începem mai bine după ce 
am tuns oile și rănile făcute cu această ocasiune s'au vin- 
decat. Se recomandă o mulțime de mijloace pentru a le 
omori. Una din acestea este și tutunul (tabacul). Pentru 
100 de oi fierbem o jumătate kgr. tutun de cel mai ordi- 
nar în 2 litri apă si zeama dobândită o mai subțiem cu 
alți 4 litri apă. Cu această zeamă frecăm, cu ajutorul unei 
perii, tot corpul oii, pentru prima dată curând după tuns, 
și apoi încă odată după 3 —4 săptămâni. Este bine ca 
după această spălătură, să nu mai ţinem oile2 — 3săptă- 
mâni, în grajdul, în care au stat mai nainte. În schimb vom. 
face în el curăţenia cea mai mare. Vom scoate tot gunoiul 
afară; vom mătură bine toți pereții, eslele, ulucele, etc., cu 
o mătură aspră și vom spălă tot ce putem ajunge cu zemă 
de tutun. In fine cu cât vom ţine mai multă vreme graj- 
dul gol, cu atâta va fi mai bine. 


Bibliografii 


Importanta lucrarea d-lui Sp. Popescu «Contribuțiune la munca. 
peutru ridicarea poporului», (Scrisori către învățători. Bucăți de 
citit la șezători şi cercurile culturale. (Uscături), se găseşte de 
vânzare şi la Administraţia revistei noastre, cu preţul de lei 2. 
Oricine ne va trimite 2 lei o va aveă fanco la domiciliu. 

Asemenea se găseşte la Administraţia noastră și «Cântece de 
vitejie», de G. Coşbuc, cu 60 bani exemplarul, şi Dăfii de Rå- 
dulescu-Codin şi St. St. 'Tuţescu, cu preţul de 1 leu. 


el A 


STEHUA 


Societatea Sfeaua are de scop a lucră pentru, 
întinderea învăţăturii în popor, prin tipărirea şi 
răspândirea de scrieri și publicaţii morale, pa- 
triotice şi de folos practic, și pentru împiedeca- 
rea, prin toate mijloacele legiuite, a răspândirei 
de scrieri și publicaţii imorale, sau cu tendinţe 


contrarii statului şi ideii naţionale române. 

Cotisaţia este de cel puţin do; lei pe an, iar pentru învăţători 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel dântâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoțite de cotisaţia pe un an, se pot a- 
dresà d-lui Spiru C. Haret, strada Verde, Bucureşti. 

Comitetul. Președinte, loan Kalinderu, preşedintele Academiei Ro- 
mâne.— Vice-preşediute, Sava Somănescu, mare proprietar, fost senalor.— 
Adminisiralor şi casier, Spiru C. Haret, /ost Ministru, profesor uni- 
versitar, — Secretar, Const. Baun, profesor secundar, fost inspector şco- 
lar. — Membrii: Petre Giwhoviceanu, fost Administrator al Casei Sf. 
Biserici Aulocefale Ortodoze l'omâne, profesor la Seminarul Central 
și director al Şc. Normale a Socielăţi, pentru învățătura poporului 
român; I. Dimitrescu Procop., senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
strator ul Casei Şcoalelor, profesor secundar; Dim. Cecropid, înstitulor.— 
Cenzori, Const. Alimănesteinu, inginer de mine; Preotul econom Const. 
Ionescu, profesor secunaar; Const. Alexandrescu, institutor. 

2 A APARUT: 


A Carnetul Aigricultorului 


3 pe W 2pDE€E? -5 
de N. N. Andronescu, agronom 


cu o bogată materie interesând pe agricultori, mari 
proprielari, arendaşi, cultivatori, administratori și lo- 
gofeii de moșii, profesori și elevi de şcoli agricole, 
|  stagiari la ferme agricole, etc. 400 pagini. Spaţiu li- 
| ber pentru notițe ziinice pentru întreg anul 1905. 
Prețul Lei 2 legat în pânză şi Lei 3 legat în 
piele. Porto 15 bani. Recomandarea 25 bani. 
Comandele şi mandatele la Administr. „„Carnetului 
Agricultorului“: București, Str. Apolodor, 21. 

$ „NAȚIONALA“ AVEM 6 SCGALĂ ORTODOXĂ ca 
Be SOCIETATE GENERALĂ DE ASIGURARE, BUCUREŞTI Bul FGC Spera m R 
-t cir sie ei Me ulevardul Neatârnărei, 75 — 

i şi¿daune. . = . . >», 3.955.688.76 bite, muzică, pictură, pian, croitorie fos, 
Idem format din capi- de iamilie. Bucătărie, cultura gânda- 3; 
Ro tal şi alte rezerve > 1.075.842.60 | cilor şi borangicului. ză 


„8 Daune plătite. . . . Lei 33.000.000 | toria în 3ani. Se lucrează rochii bine 
+  Vice-președinte A. Băicoianu. şi eftin cu o singură probă. 2, 
pe] Dir. general E. Griiuwald, III. Țesătorie. Lână, bumbac, mătase, Va 
E »NAȚIONALA“ asigură contra in- |ştofedehaine şi tot felul de pânzeturi Ga 
GK cediului, a «grindinei», contra riscu- | şi uniforme pentru şcoli. 3 
ie) lui pierderii valorilor. Asigurările| IV. /'Tricotaj. Flanele, fuste,jambierc, [3 
—$e) pentru viaţă sunt primite in toate ciorapi de lână şi bumbac. (3 
aN combinaţiunile obişnuite ca: «cas de Se primeşte lână pentru dărăcit: (32 
A. 


—cg moarte, supravieţuire, zestreşirentă». | pz i 

ză Sediul social în palatul Societăţii din Bitu cre sie tors, l Kes- 
% str. Doamnei No 12, Bncureşti, Re-| Se primeşte gogoşi pentru tras $s? 

E) presentanță generală în București, borangicul cu maşini sistematice. (R 

$$) str. Smârdan No. 4. Agenţii în toate| Fondatorul școalei, ,, 

B= oraşele din țară. Preotul Iconom, E. IONESCU. (3 

a) Total în aur Lei 7052.53180| I. Croitorie practică. Se învață Oe 

Cel mal mare şi vast magasin şi singurul care vinde eflin. 

$ Dilnic soseso Încălţăminte Negre şi Color!, pentru Bărbaţi, Dame şi Copi’ 2 
E din propria nóstră Fabrică, lucrate de nol, i E 

: Preţuri corente Ia Ghete de Bărbaţi: 

$ de Vax cu Elastio sai Bireturī Lei 10.95, 11.95, 12 95, 13.95. (3 

» » >» Nasturi » 132.95, 13.95, 14.95, 15.95. “Se 

—_$ » Laok cu Elastic saă Şirevuri » 12.95, 13.95, 14.95. m 

E > > » Nasturi » 13.95, 14.95, 16.95. ic DA 
i » Chevreau cu Elastio » 12.95, 13.95, 14.95: CR 

. » Nastur! „n 18.95, 14.95, 15.95. Ca 

Ee Preţari corente la Ghete de Dame: C 

ge de Ohevreau negre cu Şireturi Lei 10.96, 12.95, 13.95. Ca 

Eo > > » >» Botoni » 11.95, 12.95, 13.95, 14.95, 15.95. Fa 

Š > » Colori » >œ » 12.95, 13.95, 14.95, 15.95. 


» Gems ou Nasturi și Șireturi » 7.95, 8.95, 9.95. 
$] Pantofi de Chuvreau albldecoltaţi» 5.95, 6.95. 

Idem cu Şireluri şi Nasturi » 6.95, 7.95, 895. 
—$e] Idem de Lack-diferite forme » 5.95, 6.95, 7,90, 8.95, 9.95. 
Rayon de Lingerie pentru Dame şi Bărbaţi ou preţuri labulos de eftine. 
In tot deauna se găseso mari cantităţi de mănuş! Glacé, Albe, Oolori, > 
ta şi Negre pentru Dame Lei 2.50. 4 i 


-$ ə» Bărbaţi » 2.95. 5” 
$ Rupându-ee la erigat, se dă altă [cupon de reducție pentru cititori] Albinel. 
pereche. 


Magasin la tote Sesónele, Calea 

